钦定古今图书集成/理学汇编/文学典/第097卷 > 李孜
## 钦定古今图书集成/理学汇编/文学典/第097卷 > 李孜

按《广东通志》：“孜字日孜，保昌人。博学多闻，正统辛酉
举于乡。历南靖、宁远、丰城三邑教谕，迁淮安教授。三
典文衡，所至得人。布政使陈选独推重之，称为真五
经师云。少保丘文庄公欲荐以馆职，会孜引年，不果。
孜性狷介负气，不轻与人交。为文典赡有法，尤喜蒐
葺郡中故实，一时号为博雅。虽位止儒官，而誉望特”
重，所著有《林塘集》。